text: ২০২২ জানুয়ারি ২৭ ২২:২৫:২০
  চলমান বিগ ব্যাশে একটি আশ্চর্যজনক ঘটনা ঘটেছে। করোনা দলের জন্য এতটাই বিপদ যে উইকেটের পিছনে কেউ নেই। কিন্তু দলের মুখ বাঁচাতে উইকেট রক্ষায় প্যাড গ্লাভস পরতে হয়েছে সহকারী কোচকে। খেলোয়াড় হিসেবে দলে ছিলেন না তিনি। ফলে খেলার প্রশ্নই ওঠেনি। কারণ নিয়মিত উইকেটরক্ষক কোভিডে আক্রান্ত!
  ঘটনাটি ঘটেছে অস্ট্রেলিয়ার টি-টোয়েন্টি লিগ বিগ ব্যাশে (বিবিএল)। গতকাল বুধবার বিবিএলে সেমিফাইনাল খেলা ছিল সিডনি সিক্সার্স ও অ্যাডিলেড স্ট্রাইকার্সের মধ্যে। কিন্তু ম্যাচের আগে সিডনির উইকেটকিপার জস ফিলিপের কোভিড পরীক্ষার ফল পজিটিভ আসে। বদলি উইকেটকিপার হিসেবে কাউকে না পাওয়ায় সিডনি বাধ্য হয় তাদের সহকারী কোচ জে লেন্টনকে উইকেটকিপার হিসেবে নামাতে।
  নিয়মিত উইকেটকিপারকে না পেয়েও সি়ডনির অবশ্য জিততে কোনও অসুবিধে হয়নি। তারা ৪ উইকেটে হারায় অ্যাডিলেডকে। ৩১ বছর বয়সী লেন্টন সিডনি সিক্সার্সের সহকারী কোচ হিসেবে যোগ দেওয়ার আগে বিবিএলে সিডনি থান্ডারের হয়ে খেলেছেন।
  দলের এমন আহ্বানে কিছুটা হলেও বিস্মিত লেন্টন। তিনি সাংবাদিকদের বলেছেন, 'বেশ ভালো লাগল। সহকারী কোচকে খেলতে নামতে হয়েছে! দুপুর একটার সময় জানতে পারলাম আমাকে খেলতে হবে।'